Lipp koos vardaga kinnitatakse hoonele, heisatakse  katusel olevasse lipuvardasse või maapinnal paiknevasse lipumasti. Hoone küljes oleva lipuvarda soovitatav pikkus on ligikaudu kolm ja mastil ligikaudu kuus heisatava lipu laiust. Seega tavalise nn normaalmõõtmetega lipu puhul peaks varda pikkus olema umbes kolm ja mastil kuus meetrit. Kui kasutatakse kõrgemat masti, siis tuleb proportsionaalselt suurendada lipu mõõtmeid ja vastupidi, kui on kasutusel suurem lipp, siis tuleb kasutada pikemat masti või lipuvarrast.